RÅDETS BESLUTNING af 16. marts 1998 om ændring af beslutning 95/409/EF, 95/410/EF og 95/411/EF vedrørende metoderne til mikrobiologisk undersøgelse af kød bestemt til Finland og Sverige (98/227/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen, og

under henvisning til Rådets direktiv 64/433/EØF af 26. juni 1964 om sundhedsmæssige problemer vedrørende handelen med fersk kød inden for Fællesskabet (1), særlig artikel 5, stk. 3, litra a),

under henvisning til Rådets direktiv 71/118/EØF af 15. februar 1971 om sundhedsmæssige problemer i forbindelse med produktion og afsætning af fersk fjerkrækød (2), særlig artikel 5, stk. 3, litra a),

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (3), særlig artikel 10b, stk. 1, og

ud fra følgende betragtninger:

Den Videnskabelige Veterinærkomité har i sin rapport af 3. juni 1996 afgivet udtalelse om mikrobiologiske undersøgelsesmetoder, som giver tilsvarende garantier, og der bør tages hensyn hertil;

beslutning 95/409/EF (4), 95/410/EF (5) og 95/411/EF (6) om fastsættelse af regler for mikrobiologisk undersøgelse af stikprøver af kød bestemt til Finland og Sverige bør ændres, så det bliver muligt dels at bruge den i nævnte udtalelse anførte mikrobiologiske undersøgelsesmetode, der giver tilsvarende garantier, og dels at tillade anvendelsen af nye metoder, der giver tilsvarende garantier;

med henblik på godkendelse af nye metoder, der giver tilsvarende garantier, bør der indføres en procedure for nært samarbejde mellem Kommissionen og medlemsstaterne som fastsat i artikel 16 i direktiv 64/433/EØF, i artikel 21 i direktiv 71/118/EØF eller i artikel 32 i direktiv 90/539/EØF -

VEDTAGET FØLGENDE BESLUTNING:

Artikel 1

I beslutning 95/409/EF affattes del C i bilaget således:

»DEL C

MIKROBIOLOGISK METODE TIL UNDERSØGELSE AF PRØVERNE

Den mikrobiologiske undersøgelse af prøverne for salmonella skal udføres efter Den Internationale Standardiseringsorganisations standardmetode ISO 6579: 1993 eller reviderede udgaver heraf, eller efter den metode, som er beskrevet af Nordisk Metodik-Komité for Levnedsmidler (NMKL-metode nr. 71, 4. udgave, 1991), eller reviderede udgaver heraf. Metoder, der giver samme garantier, kan dog godkendes efter proceduren i artikel 16 i direktiv 64/433/EØF.

Ved strid om analyseresultaterne mellem medlemsstaterne betragtes Den Internationale Standardiseringsorganisations standardmetode ISO 6579: 1993 eller reviderede udgaver heraf som referencemetode.«

Artikel 2

I beslutning 95/410/EF affattes punkt 3 i bilag A således:

»3. Mikrobiologisk metode til undersøgelse af prøverne

Den mikrobiologiske undersøgelse af prøverne for salmonella skal udføres efter Den Internationale Standardiseringsorganisations standardmetode ISO 6579: 1993 eller reviderede udgaver heraf, eller efter den metode, som er beskrevet af Nordisk Metodik-Komité for Levnedsmidler (NMKL-metode nr. 71, 4. udgave, 1991), eller reviderede udgaver heraf. Metoder, der giver samme garantier, kan dog godkendes efter proceduren i artikel 32 i direktiv 90/539/EØF.

Ved strid om analyseresultaterne mellem medlemsstaternes betragtes Den Internationale Standardiseringsorganisations standardmetode ISO 6579: 1993 eller reviderede udgaver heraf som referencemetode.«

Artikel 3

I beslutning 95/411/EF affattes del C i bilaget således:

»DEL C

MIKROBIOLOGISK METODE TIL UNDERSØGELSE AF PRØVERNE

Den mikrobiologiske undersøgelse af prøverne for salmonella skal udføres efter Den Internationale Standardiseringsorganisations standardmetode ISO 6579: 1993 eller reviderede udgaver heraf, eller efter den metode, som er beskrevet af Nordisk Metodik-Komité for Levnedsmidler (NMKL-metode nr. 71, 4. udgave, 1991), eller reviderede udgaver heraf. Metoder, der giver samme garantier, kan dog godkendes efter proceduren i artikel 21 i direktiv 71/118/EØF.

Ved strid om analyseresultaterne mellem medlemsstaterne betragtes Den Internationale Standardiseringsorganisations standardmetode ISO 6579: 1993 eller reviderede udgaver heraf som referencemetode.«

Artikel 4

Denne beslutning er rettet til medlemsstaterne.

Udfærdiget i Bruxelles, den 16. marts 1998.

På Rådets vegne

J. CUNNINGHAM

Formand

(1) EFT L 121 af 29. 7. 1964, s. 2012/64. Direktivet er senest ændret ved direktiv 95/23/EF (EFT L 243 af 11. 10. 1995, s. 7).

(2) EFT L 55 af 8. 3. 1971, s. 23. Direktivet er senest ændret ved direktiv 96/23/EF (EFT L 125 af 23. 5. 1996, s. 10).

(3) EFT L 303 af 31. 10. 1990, s. 6. Direktivet er senest ændret ved tiltrædelsesakten af 1994.

(4) EFT L 243 af 11. 10. 1995, s. 21.

(5) EFT L 243 af 11. 10. 1995, s. 25.

(6) EFT L 243 af 11. 10. 1995, s. 29.